་ཐིག་ལེ་ཡུངས་འབྲུ་ཙམ་གྱི་ནང་དུ་གསང་བ་འདུས་པ་ལྷ་སོ་གཉིས་ཀྱི་
དཀྱིལ་འཁོར་བསྒོམ་པར་བྱེད་པ་ཡིན་ནོ། །ལས་དང་པོ་པའི་ཏིང་ངེ་འཛིན་ལ་བསླབ་པ་ནི།
ཐུན་
མོང་གི་དངོས་གྲུབ་འདོད་པ་དག་གིས་ནི་རིག་པ་བརྟུལ་ཞུགས་ཀྱི་སྤྱོད་པ་ཟླ་བ་དྲུག་སྤྱད་ནས། དེ་
ནས་ཐུན་མོང་གི་དངོས་གྲུབ་སྒྲུབ་པ་ཡིན་ལ། ཐུན་མོང་གི་དངོས་གྲུབ་མི་འདོད་པ་ཕྱག་ཆེན་མཆོག་
གི་དངོས་གྲུབ་འདོད་པ་རྣམས་ཀྱིས་ནི། རིག་པ་བརྟུལ་ཞུགས་ཀྱི་སྤྱོད་པ་མ་སྤྱད་པར། ལུས་དབེན་
སྐུ་རྡོ་རྗེའི་རྣལ་འབྱོར་ལ་བསླབ་པར་བྱའོ། །དེ་ནི་ནང་གི་ཤ་ཁྲག་དང་། རྩ་རྒྱུས་དང༌། རུས་པ་དང་།
ཁམས་དང༌། ཕྱི་རོལ་གྱི་གཟུགས་སྒྲ་ལ་སོགས་པ་རྣམས་དཔལ་གསང་བ་འདུས་པ་ལྷ་སོ་གཉིས་
ཀྱི་དཀྱིལ་འཁོར་དུ་བསྒོམ་པ་ཡིན་ལ། ངག་དབེན་གསུང་རྡོ་རྗེའི་རྣལ་འབྱོར་ལ་བསླབ་པ་ནི། རླུང་
འབྱུང་འཇུག་གནས་གསུམ་གྱི་ངོ་བོར་བསྒོམ་པ་ཡིན་ལ། དེ་ལ་ལོབ་པའི་ཚད་ཀྱང་རླུང་འབྱུང་
འཇུག་གནས་གསུམ་ཡི་གེ་གསུམ་གྱི་ངོ་བོར་རྟོགས་ནུས་པ་ལ་བྱས་སོ། །སེམས་དབེན་ཐུགས་རྡོ་
རྗེའི་རྣལ་འབྱོར་ལ་བསླབ་པ་ནི། ལས་ཀྱི་ཕྱག་རྒྱ་ཡེ་ཤེས་ཀྱི་རིག་མ་ལ་བརྟེན་ནས་བསླབ་པ་
ཡིན་ཏེ། རང་གི་སེམས་ཀྱི་ངོ་བོ་རིག་ཙམ་དུ་རྟོགས་པ་ནི་ཆོས་ཅན་རིག་པ་ཡིན། དེ་ཉིད་སྐྱེ་མེད་
སྟོང་པ་ཉིད་དུ་རྟོགས་པ་ནི་ཆོས་ཉིད་རིག་པ་ཡིན་ལ། རང་གི་སེམས་ཀྱི་ངོ་བོ་རིག་ཙམ་གྱི་ངང་ལས་
186

དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་ངོ་མཚར་རིན་པོ་ཆེའི་བང་མཛོད།
སེམས་གསུམ་ལྷ་སྐུ་དང་བཅས་པ་རྡོ་རྗེ་འཆང་གི་སྐུར་བསྒྱུར་ནུས་པ་ནི་སྒྱུ་ལུས་ཀྱི་རྣལ་འབྱོར་
ཡིན། དེ་ཡང་རང་བཞིན་སྐྱེ་བ་མེད་པ་སྤྲོས་པའི་མཐའ་ཐམས་ཅད་དང་བྲལ་བ་ནི་དོན་དམ་འོད་
གསལ་གྱི་རྣལ་འབྱོར་ཡིན་ལ། དེའི་ངང་ནས་རྡོ་རྗེ་འཆང་གི་སྐུར་ལྡང་ནུས་པ་ནི་ཟུང་འཇུག་གི་
རྣལ་འབྱོར་ཡིན་ནོ། །འོ་ན་ཟུང་འཇུག་དང་སྒྱུ་ལུས་ཀྱི་རྣལ་འབྱོར་གཉིས་ལ་རྡོ་རྗེ་འཆང་དུ་བསྒྱུར་
ནུས་པ་ལ་ཁྱད་པར་མི་འདུག་གོ་སྙམ་ན། ཁྱད་པར་ཡོད་དེ། སྒྱུ་ལུས་ལ་སྒྱུ་མ་ཙམ་དུ་ཞེན་པའི་སྒྱུ་
ཞེན་ཡོད་ལ། ཟུང་འཇུག་ལ་སྒྱུ་ཞེན་ཙམ་ཡང་མེད་པའི་ཕྱིར་རོ། །
འདི་མན་ཆད་གསང་བ་འདུས་པའི་ཆོས་བྱུང་ཚུལ་རང་དུ་མི་སྣང་ཡང་ཉམས་ལེན་མངོན་རྟོགས་ཀྱི་རིམ་པའི་གནད་ཆེ་རགས་
ཤེས་པ་ལ་ཕན་པ་ཞིག་འདུག་པས་བྲིས་པ་ཡིན་ནོ། །གསུམ་པ་ཉམས་ལེན་མངོན་རྟོགས་ཀྱི་རིམ་པ་གཏན་ལ་
འབེབས་པར་བྱེད་པ་ལ། ལྷ་དགུའི་མངོན་པར་རྟོགས་པ། ལྷ་བཅུ་གསུམ་མའི། ལྷ་བཅུ་དགུའི།
ལྷ་ཉེར་ལྔའི། ལྷ་སོ་གཉིས་ཀྱི། ལྷ་སོ་བཞིའི་མངོན་པར་རྟོགས་པ་དང་དྲུག་ཡོད་དོ། །ལྷ་དགུ་མ་
དང་། ལྷ་སོ་བཞིའི་མངོན་པར་རྟོགས་པ་གཉིས་ནི། དུས་འཁོར་དུ་བྱ་བའི་རྒྱུད་རིགས་གསུམ། རྣལ་
འབྱོར་ཕ་རྒྱུད་རིགས་དྲུག་གསུངས་པའི་ནང་གི་དུས་འཁོར་བའི་ཐུན་མོང་མ་ཡིན་པའི་མངོན་པར་
རྟོགས་པ་བསྟན་པ་ཡིན་ནོ། །ལྷ་བཅུ་གསུམ་མ་ནི་གསང་འདུས་ཀྱི་རྩ་རྒྱུད་ལས་དངོས་བསྟན་དུ་
ཐོན་པར་གྱུར་པའི་ཨིནྟྲ་བོ་ཏིའི་ལུགས་ཡིན། ལྷ་བཅུ་དགུ་མ་ནི་མི་བསྐྱོད་པ་གཙོ་བོར་གྱུར་པའི་ལྷ་
བཅུ་དགུའི་དཀྱིལ་འཁོར་སྟོན་པ་ཡིན་ཡང་། སངས་རྒྱས་ཡེ་ཤེས་ཞབས་ཀྱིས། གང་ལ་རྒྱབ་བཞག་
དབུས་མར་བཞག །ཅེས་གསུངས་པ་ལྟར་དུ། འཇམ་དབྱངས་ཀྱི་རིགས་བདག་མི་བསྐྱོད་པ་ཡིན་
པ་དེ་རིགས་བདག་གི་ཚུལ་དུ་དབུས་སུ་བཞག་ནས། དཀྱིལ་འཁོར་གྱི་གཙོ་བོ་འཇམ་དབྱངས་ཀྱིས་
བྱས་པའི་ལྷ་བཅུ་དགུའི་དཀྱིལ་འཁོར་དང་། གསང་བ་འདུས་པ་སྤྱན་རས་གཟིགས་ལྷ་བཅུ་དགུའི་
དཀྱིལ་འཁོར་ཡང༌། འོད་དཔག་མེད་ཀྱི་རིགས་བདག་གི་དཀྱིལ་འཁོར་ཡིན་ཏེ། སྤྱན་རས་གཟིགས་
ཀྱི་རིགས་བདག་ཀྱང་འོད་དཔག་མེད་ཡིན་པས། དེ་ཉིད་རིགས་བདག་གི་ཚུལ་དུ་དབུས་སུ་བཞག་
ནས། སྤྱན་རས་གཟིགས་ཀྱི་དཀྱིལ་འཁོར་གཙོ་བོར་བྱས་པའི་ལྷ་བཅུ་དགུའི་དཀྱིལ་འཁོར་དང་
གཉིས་འབྱུང་བ་ཡིན། ཕྱི་མ་འདི་ཉིད་ལྷ་བླ་མ་འོད་ཀྱིས་ཇོ་བོ་རྗེ་ལ་ཞུས་ནས། ངེད་སྤྱན་རས་
གཟིགས་ལ་མོས་པ་ཡོད་པས། སྤྱན་རས་གཟིགས་ཀྱི་དབང་བསྐུར་ཞིག་ཞུ་བྱས་པས་དེ་ཅིས་ཀྱང་
རུང་གསུངས་ནས་སྤྱན་རས་གཟིགས་ལྷ་བཅུ་དགུའི་དབང་བསྐུར་གནང་བ་ཡིན། ཉི་ཤུ་རྩ་ལྔར་
བྱས་པ་ཀུན་སྙིང་གི་ཡོ་གར་བཀྲལ་བ་ཡིན་ནོ། །སྒེག་པའི་རྡོ་རྗེ་དང༌། སྨྲི་ཏིས་བླ་མེད་དུ་བཀྲལ་བ་
187

མེས་པོའི་ཕྱག་རྗེས་ལས། གསང་བདེ་འཇིགས་གསུམ་གྱི་ཆོས་འབྱུང་།
ཡང་ཡོད་དོ།
།དེ་རྣམས་ཀྱི་ནང་ནས་ལྷ་སོ་གཉིས་ཀྱི་དཀྱིལ་འཁོར་འདི་རྩ་རྒྱུད་ཀྱི་དངོས་བསྟན་
བཅུ་གསུམ། དགོངས་པ་ལུང་སྟོན། ཡེ་ཤེས་རྡོ་རྗེ་ཀུན་ལས་བཏུས་པ་སོགས་བཤད་རྒྱུད་ནས་ཁ་
བསྐངས་ནས་སྟོན་པར་བྱེད་པ་འདི་ཀླུ་སྒྲུབ་ལུགས་ཡིན་པས་འདི་གཏན་ལ་འབེབས་པར་བྱེད་པ་
འདི་ལ། གང་གིས་བསྒོམ་པར་བྱེད་པའི་གང་ཟག གང་དུ་བསྒོམ་པའི་གནས། ཇི་ལྟར་བསྒོམ་པའི་
རིམ་པའོ། །དང་པོ་ནི། ཐེག་པ་ཆེན་པོའི་སེམས་བསྐྱེད་དང་ལྡན་ཞིང་། གསང་བ་འདུས་པའི་
དཀྱིལ་འཁོར་དུ་དབང་བསྐུར་བ་ཐོབ་ཅིང་དམ་ཚིག་དང་སྡོམ་པ་དང་ལྡན་པའི་གང་ཟག་གཅིག་
དགོས་སོ། །གཉིས་པ་ནི་དབེན་ཞིང་ཉམས་དགའ་བ་རང་གི་ཡིད་དང་མཐུན་པའི་གནས་སུ་བསྒོམ།
གསུམ་པ་ནི་དཔལ་གསང་བ་འདུས་པའི་རྒྱུད་ཀྱི་དོན་ཐམས་ཅད་རིམ་པ་གཉིས་སུ་འདུས་པ་ཡིན་ཏེ།
ཡང་དག་པར་རྫོགས་པའི་སངས་རྒྱས་རྡོ་རྗེ་འཆང་ཉིད་ཀྱིས། རྡོ་རྗེ་ཅན་གྱིས་ཆོས་བསྟན་པ།
རིམ་པ་གཉིས་ལ་ཡང་དག་བརྟེན། །གཅིག་ནི་བསྐྱེད་པའི་རིམ་པ་སྟེ། །གཉིས་པ་རྫོགས་པའི་རིམ་
པའོ། །ཞེས་དང༌། བརྟག་གཉིས་ལས་ཀྱང༌། བསྐྱེད་པ་ཡི་ནི་རིམ་པ་དང༌། །རྫོགས་པ་ཡི་ཡང་རིམ་
པ་ཉིད། །རིམ་གཉིས་མཉམ་པར་གནས་ནས་ནི། །རྡོ་རྗེ་ཅན་གྱིས་ཆོས་འཆད་དོ། །ཞེས་གསུངས་
པ་ལྟར། རྡོ་རྗེ་ཅན་གྱི་ཆོས་ཐམས་ཅད་རིམ་པ་གཉིས་སུ་འདུས་པས། རིམ་པ་གཉིས་པོ་འདི་ལ་
ཡང་བླ་མ་གོང་མ་རྣམས་ཀྱིས་རྟེན་དང་བརྟེན་པར་འདོད་པ་དང༌། དུས་འཁོར་བ་རྣམས་ཀྱིས་
བསྐྱེད་རིམ་རྗེས་དཔག་གི་ལམ་དང་། རྫོགས་རིམ་མངོན་སུམ་དུ་འདོད་པ་དང༌། སློབ་དཔོན་ཨརླ་
དེ་ཝས། གང་ཞིག་སྐྱེ་བ་ཀུན་རྫོབ་བདེན་པ་སྟེ། །འཆི་བའི་མིང་ཡང་དོན་དམ་བདེན་པ་ཡིན། །
བདེན་གཉིས་འདི་དག་བླ་མའི་བཀའ་དྲིན་གྱིས། །བརྙེད་པ་གང་དེ་མ་འོངས་སངས་རྒྱས་ཡིན། །
ཞེས་གསུངས་ཀྱང་། རིམ་པ་གཉིས་ཉམས་སུ་བླངས་པ་ལ་བརྟེན་ནས་མ་འོངས་པ་ན་མྱུར་དུ་སངས་
རྒྱས་སུ་འགྱུར་བ་ཡིན་ནོ། །དེ་ལྟ་བུའི་རིམ་པ་གཉིས་པོ་དེ་ཡང་། བསྐྱེད་རིམ་གྱིས་སྒྲུབ་པ་པོའི་
རྒྱུད་ལ་ཡེ་ཤེས་བརྒྱུད་ནས་འདྲེན་པར་བྱེད་པ་དང༌། རྫོགས་རིམ་གྱིས་སྒྲུབ་པ་པོའི་རྒྱུད་ལ་ཡེ་ཤེས་
དངོས་སུ་སྐྱེད་པར་བྱེད་པ་ཡིན་ནོ། །འོ་ན་དེ་ལྟ་བུའི་རིམ་པ་གཉིས་པོ་དེས་སྤང་བྱ་ཇི་ལྟར་སྤོང་བ་
དང་། གཉེན་པོ་ཇི་ལྟར་བསྐྱེད་སྙམ་ན། བསྐྱེད་རིམ་གྱིས་སྐྱེ་བ་གཙོ་བོར་གྱུར་པའི་སྐྱེ་འཆི་བར་དོ་
གསུམ་སྦྱོང་བ་དང༌། རྫོགས་རིམ་གྱིས་འཆི་བ་གཙོ་བོར་གྱུར་པའི་སྐྱེ་འཆི་བར་དོ་གསུམ་སྦྱོང༌།
གཉེན་པོ་ཇི་ལྟར་བསྐྱེད་སྙམ་ན། གོང་དུ་བསྟན་པ་ལྟར་དུ་རིམ་པ་གཉིས་ཀྱིས་སྒྲུབ་པ་པོའི་རྒྱུད་ལ་
བརྒྱུད་ནས་ཡེ་ཤེས་བསྐྱེད་པ་དང༌། དངོས་སུ་སྐྱེད་པར་བྱེད་པ་ཡིན་ནོ། །ཞེས་པ། དེ་རྣམས་ཀྱི་
188

དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་ངོ་མཚར་རིན་པོ་ཆེའི་བང་མཛོད།
རྗེས་འཇུག་མཁས་པ་གཞན་གྱི་གསུང་རབ་ལས་འབྱུང་ཚུལ་བཤད་ཟིན་ཏེ། དཔལ་གསང་བ་
འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་ངོ་མཚར་རིན་པོ་ཆེའི་བང་མཛོད་མ་
ལུས་པ་བསྟན་ཟིན་ཏོ། །
འདིར་སྨྲས་པ། དཔལ་ལྡན་གསང་བ་འདུས་པའི་ཆོས་སྐོར་རྣམས། །དཔལ་ལྡན་རྩ་རྒྱུད་བླ་
མས་སྤེལ་མཛད་ནས། །དཔལ་ལྡན་འདུས་པའི་བསྟན་པ་དར་ཚུལ་འདི། །དཔལ་ལྡན་ས་སྐྱའི་
བསྟན་པ་རྒྱས་ཕྱིར་བཤད། །སྔོན་ཚེ་སྔོན་ནས་འབྲེལ་བའི་འདྲེན་པ་མཆོག །ཡང་དང་ཡང་དུ་
བསྐྱངས་པའི་བཀའ་དྲིན་ཅན། །ཀུན་མཁྱེན་ཀུན་གྱི་སྤྲོ་བསྡུའི་བྱེད་པོ་གང༌། །ཡོངས་འཛིན་ཡོངས་
སྐྱོབས་རྗེ་བཙུན་མུས་པར་འདུད། ཁྱེད་ཀྱི་མཁྱེན་པ་ནམ་མཁའི་ཁྱོན་ལྟར་ཡངས། ཁྱེད་ཀྱི་བརྩེ་
བས་མཁའ་ཁྱབ་ལུས་ཅན་བསུ། ཁྱེད་ཀྱི་ནུས་པས་ཉོན་མོངས་ཡེ་ཤེས་བསྒྱུར། ཁྱེད་འདྲའི་འདྲེན་
པ་འཇིག་རྟེན་གསུམ་ན་དཀོན། །མཁས་མིན་མཁས་པར་རློམ་པའི་བླུན་པོ་འགའ། །མཁས་མཆོག་
ཁྱེད་ཉིད་མཁས་པར་མི་འཛིན་ན། །སྐལ་ངན་བསྐལ་བརྒྱར་དམྱལ་བ་འདོད་པའམ། །བདུད་ཀྱིས་
བྱིན་བརླབས་བདུད་ཚིག་སྨྲ་བར་ཟད། །དེ་ཕྱིར་དངོས་གྲུབ་ཀུན་གྱི་འབྱུང་གནས་གང༌། །གང་ཞིག་
བསླུ་མེད་བླ་མ་སྐྱབས་ཀྱི་མཆོག །མཆོག་གསུམ་མ་ལུས་གཅིག་ཏུ་འདུས་པའི་རྗེ། །རྗེ་བཙུན་གང་
དེ་ཁོ་བོའི་སྐལ་བས་བརྙེད། །སྔོན་བྱོན་གོང་མའི་ལེགས་བཤད་རྒྱ་མཚོ་རྣམས། །སྔོན་ཚེ་ཐོས་དང་
བསམ་པས་ལྗོངས་འདི་ཁྱབ། །སྔོན་གྱི་མཛད་བཟང་རྗེས་སུ་སློབ་འདོད་ནས། །སྔོན་བྱོན་མཁས་
པའི་གསུང་རྣམས་ཕྱོགས་གཅིག་བསྡེབས། །འདི་ནི་ངོ་མཚར་རིན་ཆེན་བང་མཛོད་དེ། །འདི་དོན་
རང་དང་གཞན་གྱིས་རྟོགས་ཕྱིར་དང་། །འདི་ལ་བརྟེན་ནས་བསྟན་པ་དར་བའི་ཕྱིར། །འདི་ཉིད་རི་
མོར་བྲིས་ལ་ལེགས་བཤད་སྤེལ། །དེང་སང་བློ་ཆུང་རང་བློའི་རྩལ་ཞན་པས། །དཔྱོད་ལྡན་གསུང་
རབ་དཔྱོད་ལ་སྨོད་བྱེད་པ། །དུས་ངན་དུས་ཀྱི་སྣང་ཚུལ་འདི་འདྲ་ལ། །ལེགས་བསམ་ལེགས་
བཤད་དོན་གཉེར་བྱ་བར་རིགས། །འོན་ཀྱང་བདག་བློ་སྐྱེས་དང་སྦྱངས་པའི་ཡིད། །ཡིད་འཕྲོག་བློ་
ཡི་གསུང་རབ་དོན་ཀུན་རྟོགས། །རྟོགས་པ་དེ་ཉིད་གཞན་ལ་ཕན་ཕྱིར་བཤད། །བཤད་པ་འདི་
ཡིས་ལྗོངས་འདིར་ཁྱབ་གྱུར་ཅིག །གསང་འདུས་ཆོས་འབྱུང་རིན་ཆེན་བང་མཛོད་འདི། །གསང་
འདུས་ཆོས་བདག་ཞིང་སྐྱོང་དབང་པོར་གྱུར་པ་གདོང་བཞི་པ་ལ་གཏད། །གསང་འདུས་བསྟན་པ་ཕྱོགས་
བཅུར་འཕེལ་བའི་ཕྱིར། །གསང་འདུས་ཆོས་འབྱུང་འདི་ཉིད་དར་བར་མཛོད། །འདི་སྦྱར་དགེ་བས་
བདག་ཅག་དཔོན་སློབ་རྣམས། །དུས་འདིར་ཚེ་རིང་ནད་མེད་བསམ་དོན་འགྲུབ། །བསྟན་པ་ཆེར་
189

མེས་པོའི་ཕྱག་རྗེས་ལས། གསང་བདེ་འཇིགས་གསུམ་གྱི་ཆོས་འབྱུང༌།
རྒྱས་དོན་གཉིས་མཐར་ཕྱིན་ཏེ། །ཕྱི་མ་བདེ་བ་ཅན་དུ་སྐྱེ་བར་ཤོག །
ཅེས་དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་ངོ་མཚར་
རིན་པོ་ཆེའི་བང་མཛོད་ཅེས་བྱ་བ་འདི་ནི། གྲུབ་པའི་འཁོར་ལོས་སྒྱུར་པ་པདྨའི་རྣམ་འཕྲུལ་འཇམ་
པའི་དབྱངས་བསོད་ནམས་དབང་པོའི་མཚན་ཅན་ལས་ལུགས་འདིའི་སྒྲུབ་ཐབས་དང་དཀྱིལ་ཆོག་
སོགས་ཡིག་ཆ་དུ་མའི་ལུང་གི་བཀའ་དྲིན་མནོས་ཤིང་། བྱང་ཆུབ་སེམས་དཔའ་ཞི་བ་འཚོའི་རྣམ་པར་
སྤྲུལ་པ་རྒྱལ་སྲས་སྦས་པའི་རྣལ་འབྱོར་སེམས་དཔའ་ཆེན་པོ་སྔགས་འཆང་གྲགས་པ་བློ་གྲོས་རྒྱལ་
མཚན་དཔལ་བཟང་པོ་ལས། ལམ་གྱི་རྩ་བ་སྨིན་བྱེད་ཀྱི་དབང་གི་བདུད་རྩིའི་རོ་མཆོག་མྱངས་ལ།
རིགས་ཐམས་ཅད་དང་དཀྱིལ་འཁོར་ཐམས་ཅད་ཀྱི་ཁྱབ་བདག་དྲུག་པ་རྡོ་རྗེ་འཆང་ཆེན་པོ་བྱང་
ཆུབ་ཀྱི་སེམས་རྡོ་རྗེ་བུདྡྷ་དྷ་ཛ་ཞེས་སྙན་པའི་བ་དན་སྲིད་པ་གསུམ་ན་གཡོ་བའི་རྒྱལ་བ་མུས་པ་
ཆེན་པོ་དེ་ཉིད་ལས། དཔལ་གསང་བ་འདུས་པའི་གྲོལ་བྱེད་ཟབ་མོའི་ཁྲིད་ཀྱི་རིམ་པ་སྨིན་རྒྱས་སུ་
མནོས་ཏེ། དེ་དང་འབྲེལ་བའི་ཡིག་ཆ་མདོ་བྱས། མདོ་བསྲེ། རྣམ་གཞག་རིམ་པ། སྤྱོད་བསྡུས་སྒྲོན་
མེ་སོགས་རྒྱ་གཞུང་མང་པོ་དང་། དེ་དག་གི་དགོངས་འགྲེལ་བོད་ཀྱི་གསུང་རབ་ཚད་ལྡན་དུ་མའི་
བཤད་ལུང་སོགས་མཐའ་ཆོད་པར་བཀའ་དྲིན་གྱིས་བསྐྱངས་པའི་སྐལ་བ་བཟང་པོ་ཅན། དཔལ་
ས་སྐྱ་པ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་ངག་དབང་ཀུན་དགའ་བསོད་ནམས་
གྲགས་པ་རྒྱལ་མཚན་དཔལ་བཟང་པོས། སྔོན་དུས་རྗེ་བཙུན་ས་སྐྱ་པའི་བསྟན་འཛིན་རྣམས་ཀྱིས་
དཔལ་གསང་བ་འདུས་པའི་ཆོས་སྐོར་རྣམས་འཆད་ཉན་གྱི་སྒོ་ནས་དར་ཞིང་རྒྱས་པར་མཛད་པའི་
ཚུལ་རྣམས་ལ་དྭངས་འདོད་ཀྱི་དད་པ་བཅོས་མིན་སྐྱེས་པ་དང༌། ད་དུང་ཁོ་བོ་ཅག་རྗེས་འཇུག་དང་
བཅས་པས་དཔལ་གསང་བ་འདུས་པའི་བསྟན་པ་དར་རྒྱས་སུ་བྱ་ནུས་པ་ཞིག་བྱུང་ན་ཅི་མ་རུང་
སྙམ་པའི་ལྷག་བསམ་དག་པས་ཀུན་ནས་བསླངས་ཏེ། དཔལ་གསང་བ་འདུས་པའི་ཆོས་ཚུལ་རྒྱ་
མཚོ་ལྟ་བུ་ལ་ཡུན་རིང་མོ་ནས་འདྲིས་པར་བྱས་ཏེ། རྒྱ་གར་ལུགས་ལ་རཀྟ་ཀྞི་ཞེས་པ་མིག་དམར་
ཞེས་གྲགས་ཤིང༌། རྒྱ་ནག་ལུགས་ལ་ཤིང་ཕོ་བྱི་བའི་ལོ། ཨུཏྟཱ་ར་ཕབྒུ་ཎི་ཞེས་པའི་ཟླ་བའི་དམར་
ཆ་བཟང་པོ་གཉིས་པའི་ཚེས་ལ། བོད་ཀྱི་རྡོ་རྗེ་གདན་དཔལ་ལྡན་ས་སྐྱའི་ཆོས་གྲྭ་ཆེན་པོའི་བཞི་
ཐོག་བླ་བྲང་དུ་སྦྱར་བ་འདི་ལ་ཉེས་པའི་ཚོགས་མཆིས་ན་བླ་མ་དང་མཁའ་འགྲོས་བཟོད་པར་
མཛད་ནས་བསྟན་པ་དང་སེམས་ཅན་ལ་ཕན་པ་བསམ་གྱིས་མི་ཁྱབ་པ་འབྱུང་བར་བྱིན་གྱིས་བརླབ་
ཏུ་གསོལ། སུ་ཁཤྩ་ཧི་རཱསྟུ། ཕན་བདེར་གྱུར་ཅིག། སྭསྟི་ཛ་ཡནྟུ། བཀྲ་ཤིས་རྒྱལ་བར་གྱུར་ཅིག། ཀ་ལྱ་ན་ཝཛྷནྟུ།
190

དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་ངོ་མཚར་རིན་པོ་ཆེའི་བང་མཛོད།
དགེ་ལེགས་འཕེལ་བར་གྱུར་ཅིག། སྭསྟི་སྲ་ཛ་བྷྱ སྐྱེ་རྒུ་རྣམས་བདེ་ལེགས་སུ་གྱུར་ཅིག། །།
191

མེས་པོའི་ཕྱག་རྗེས་ལས། གསང་བདེ་འཇིགས་གསུམ་གྱི་ཆོས་འབྱུང་།